Document ID: 31990D0024

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Ιανουαρίου 1990
που αφορά την οριστική σύναψη, εξ ονόματος της Ευρωπαϊκής Κοινότητας Ατομικής Ενέργειας, συμφωνίας-πλαίσιο επιστημονικής και τεχνικής συνεργασίας μεταξύ των Ευρωπαϊκών Κοινοτήτων και της Δημοκρατίας της Ισλανδίας
(90/24/Ευρατόμ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
Εκτιμώντας:
ότι η συμφωνία-πλαίσιο επιστημονικής και τεχνικής συνεργασίας μεταξύ των Ευρωπαϊκών Κοινοτήτων και της Δημοκρατίας της Ισλανδίας (1) υπογράφηκε στις 30 Οκτωβρίου 1989·
ότι, με την απόφασή του της 19ης Ιουνίου 1989, το Συμβούλιο ενέκρινε την οριστική σύναψη αυτής της συμφωνίας-πλαίσιο από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας·
ότι αυτή η συμφωνία-πλαίσιο πρέπει να συναφθεί οριστικά εξ ονόματος της Ευρωπαϊκής Κοινότητας Ατομικής Ενέργειας,
ΑΠΟΦΑΣΙΖΕΙ:
Άρθρο 1
Η συμφωνία-πλαίσιο επιστημονικής και τεχνικής συνεργασίας μεταξύ των Ευρωπαϊκών Κοινοτήτων και της Δημοκρατίας της Ισλανδίας συνάπτεται οριστικά εξ ονόματος της Ευρωπαϊκής Κοινότητας Ατομικής Ενέργειας.
Άρθρο 2
Ο πρόεδρος της Επιτροπής πραγματοποιεί την κοινοποίηση που προβλέπεται στο άρθρο 12 της συμφωνίας-πλαίσιο για ό,τι αφορά την Ευρωπαϊκή Κοινότητα Ατομικής Ενέργειας.
Βρυξέλλες, 12 Ιανουαρίου 1990.

Labels: 18
15
5